Broadway-toring - Wikipedia
'n Uitsig oor die Broadway-toring wat in die Cotswolds geleë is
'n Aansig van die kant met die ingang.
Broadway-toring is 'n siergebou of folly (in Engels letterlik "gekheid" of "dwaasheid") geleë op Broadway-heuwel, langs die A44-pad tussen Evesham en Moreton-in-Marsh, net meer as 1,6 km suidoos van die dorpie Broadway, in Worcestershire, Engeland, op die tweede hoogste punt in die Cotswolds. Die toring se basis is 312 meter bo seespieël en die toring self is 17 meter hoog. Op 'n mooiweersdag kan dertien graafskappe van Engeland van die bokant van die toring gesien word. Die uitsig sluit in die Severn-Vallei tot by die Walliese berge. Vandag is dit 'n toeriste aantrekking met verskeie tentoonstellings wat oop is vir die publiek.
Die "Saksiese" toring is deur James Wyatt in 1794 ontwerp om soos 'n skynkasteel te lyk, en is gebou vir Lady Coventry in 1797. Die toring is op 'n "baken"-heuwel, waar bakens op spesiale geleenthede aangesteek is, gebou. Lady Coventry het gewonder of 'n baken op die heuwel van haar huis in Worcester (~35,4 km ver) gesien sou kon word en het die bou van die toring geborg om die antwoord te bepaal. Die baken kon duidelik gesien word.
Oor die jare het die toring as drukpers vir Sir Thomas Phillipps gedien en as landelike toevlugsoord vir kunstenaars insluitend William Morris.
Die toring is geleë op die Cotswold Way.
↑ 1,0 1,1 Broadway Tower Country Park
↑ Bepaal van http://www.broadwaytower.co.uk/
↑ Gedateer opgrond van tekeninge in die eiendomkantoor by Croome Court, opgeskryf deur Howard Colvin, A Biographical Dictionary of British Architects 1600-1840, 3rd ed. (Yale University Press) 1995.
Uitsigte van Broadway en die toring in ou poskaarte
The Highest Little Castle in the Cotswolds
Ontsluit van "https://af.wikipedia.org/w/index.php?title=Broadway-toring&oldid=1118095"	Kategorie: Geboue in Engeland	Navigasie-keuseskerm
العربيةAzərbaycancaБеларускаяCatalàDanskDeutschEnglishEsperantoEspañolEestiEuskaraفارسیFrançaisעבריתItaliano日本語LëtzebuergeschLietuviųLatviešuNederlandsNorsk nynorskNorsk bokmålPolskiپنجابیPortuguêsRomânăРусскийSvenskaTürkçeУкраїнська中文	Wysig skakels	Die bladsy is laas op 8 Maart 2013 om 20:43 bygewerk.